หน้า 1/20

**บันทึกการประชุมสภาองค์การบริหารส่วนตำบลเชียงยืน**

**สมัยสามัญ ที่ 3 ครั้งที่ 3 ประจำปี 2566**

**วันที่ 15 เดือน สิงหาคม พ.ศ. 2566 เวลา 09.00 น.**

**ณ ห้องประชุมสภาองค์การบริหารส่วนตำบลเชียงยืน**

**ผู้มาประชุม**

1.นายณัฎฐภัทร์ สิงห์มอ ประธานสภา อบต.

2.นายเกษร ประภาสพงษ์ รองประธานสภา อบต.

3.นางสุภาพร พละกุล สมาชิกสภา อบต. เขตเลือกตั้งที่ 1

4.นางรวม สาธารณะ สมาชิกสภา อบต. เขตเลือกตั้งที่ 2

5.นางมยุรี สุภดี สมาชิกสภา อบต. เขตเลือกตั้งที่ 3

6.นายอัครเดช พาจันดี สมาชิกสภา อบต. เขตเลือกตั้งที่ 6

7.นางสาวสุภารัตน์ กิตติราช สมาชิกสภา อบต. เขตเลือกตั้งที่ 7

8.นายทวี เกษรราช สมาชิกสภา อบต. เขตเลือกตั้งที่ 8

9.นายนิคม ยาเขียว สมาชิกสภา อบต. เขตเลือกตั้งที่ 9

10.นางสาวณัฐวิภา กะตะสีลา สมาชิกสภา อบต. เขตเลือกตั้งที่ 10

11.นายบุญมา โคตรสีพรม สมาชิกสภา อบต. เขตเลือกตั้งที่ 11

12.นายเฉลิมพล คำทึง สมาชิกสภา อบต. เขตเลือกตั้งที่ 12

13.นายบุญเกิด พฤพล สมาชิกสภา อบต. เขตเลือกตั้งที่ 13

14.นายบุญถิ่น สีดาพา สมาชิกสภา อบต. เขตเลือกตั้งที่ 14

15.นายรุ่งรัตน์ ยาเขียว สมาชิกสภา อบต. เขตเลือกตั้งที่ 15

16.นายสุขสันติ จันแดง สมาชิกสภา อบต. เขตเลือกตั้งที่ 17

17.นายนิพนธ์ จันแดง สมาชิกสภา อบต. เขตเลือกตั้งที่ 18

18.นายอนันต์ สิทธิพาที สมาชิกสภา อบต. เขตเลือกตั้งที่ 19

19.นายลัทธพล มีสีสัน สมาชิกสภา อบต. เขตเลือกตั้งที่ 20

20.นายวิรมย์ โยจำปา สมาชิกสภา อบต. เขตเลือกตั้งที่ 21

21.นายชิงชัย ศิริโวหาร เลขานุการสภา อบต.

**ผู้ไม่มาประชุม**

-ไม่มี

**ผู้เข้าร่วมประชุม**

1.นายศักดิ์สิทธิ์ คำทึง นายก อบต.เชียงยืน

2.นายชุมพล หล้าจางวาง รองนายก อบต.เชียงยืน

3.นางอุทัย บัวสีดำ รองนายก อบต.เชียงยืน

4.นายจันใด ฝ้ายสีงาม เลขานุการนายก อบต.เชียงยืน

/นางสาว...

หน้า 2/20

12.นางสาวอัจจิมา จันทร์ลอย ผู้ช่วยนักวิเคราะห์นโยบายและแผน

**เริ่มประชุม** เวลา 09.00 นาฬิกา

- เมื่อถึงเวลา นายณัฎฐภัทร์ สิงห์มอ ประธานสภาองค์การบริหารส่วนตำบลเชียงยืน ในการประชุมสภาองค์การบริหารส่วนตำบลเชียงยืน สมัยสามัญ สมัยที่ 3 ครั้งที่ 3 ประจำปี 2566 ได้ตรวจสอบรายชื่อสมาชิกสภาองค์การบริหารส่วนตำบลเชียงยืน มีผู้มาประชุม จำนวน 20 คน ครบองค์ประชุม จึงกล่าวเปิดประชุมสภาองค์การบริหารส่วนตำบลเชียงยืน และดำเนินการประชุมตามระเบียบวาระ

**ระเบียบวาระที่ 1**  **เรื่อง ประธานแจ้งให้ที่ประชุมทราบ**

**นายณัฏฐภัทร์ สิงห์มอ -**ตามที่สภาองค์การบริหารส่วนตำบลเชียงยืน ได้มีหนังสือเชิญกำนัน

**ประธานสภาฯ** ผู้ใหญ่บ้าน และประชาชนที่สนใจเข้ารับฟังการประชุมสภา ซึ่งในวันนี้มีผู้ใหญ่บ้านหลายหมู่บ้าน ได้เข้าร่วมรับฟังการประชุม เจ้าหน้าที่ได้ให้กรอกแบขอเข้าร่วมรับฟังการประชุม และจัดที่นั่งให้เรียบร้อยแล้ว ตามระเบียบก็จะมี

1. แต่งกายสุภาพเรียบร้อย

2.นั่งอยู่ที่ประจำสำหรับที่จัดไว้ให้

3.ต้องประพฤติตนให้เรียบร้อย ไม่แสดงกิริยาที่ทำให้เสื่อมเกียรติของที่ประชุมหรือก่อกวนความสงบเรียบร้อย ไม่พูดจาส่งเสียงหรือกระทำการใดๆ อันเป็นการรบกวนการประชุม

4.ไม่ใช้เครื่องมือการสื่อสาร อุปกรณ์ ถ่ายรูป บันทึกเสียง บันทึกเทป หรืออุปกรณ์ ที่อาจรบกวนที่ประชุมได้

**ระเบียบวาระที่ 2** **เรื่อง รับรองรายงานการประชุม**

**นายณัฎฐภัทร์ สิงห์มอ** - การประชุมสภาองค์การบริหารส่วนตำบลเชียงยืน สมัยสามัญที่ 3

**ประธานสภาฯ** ครั้งที่ 1 ประจำปี 2566 เมื่อวันที่ 3 เดือน สิงหาคม พ.ศ. 2566 มีสมาชิกท่านใดที่ตรวจดูรายงานการประชุมแล้ว จะขอแก้ไขเปลี่ยนแปลงหรือไม่

**ที่ประชุม** -ไม่มีการแก้ไข ที่ประชุมมีมติรับรองรายงานการประชุมสภา สมัยสามัญที่ 3 ครั้งที่ 1 ประจำปี 2566 เมื่อวันที่ 3 สิงหาคม 2566

/นายชิงชัย...

หน้า 3/20

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ ขอแนะนำการลงมติ สมมุตว่าในขณะที่กำลังลงมติอยู่นั้น ปรากฏว่ามี 1 ท่าน เข้ามาไม่ทัน ลงมติไปแล้ว ลงมติได้อย่างเดียวคือ มติที่ยังเหลืออยู่ เช่น เมื่อสักครู่บอกว่ารับรอง รายงานการประชุมหรือไม่ ผู้ที่เข้ามาไม่ทัน จะต้องมีมติไม่รับรองหรืองดออกเสียงเท่านั้น จะบอกว่ารับรอง ไม่ได้ ขออนุญาตชี้แจง ขอบคุณครับ

**นายณัฎฐภัทร์ สิงห์มอ** - ขอขอบคุณท่านเลขานุการสภาฯ ที่ได้ชี้แนะระเบียบ

**ประธานสภาฯ**

**ระเบียบวาระที่ 3** **กระทู้ถาม**

**ที่ประชุม** -ไม่มี

**ระเบียบวาระที่ 4** **เรื่อง ที่ค้างการพิจารณา**

**- การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567** วาระที่ 1 ขั้นรับหลักการ

**นายณัฎฐภัทร์ สิงห์มอ** สำหรับในวันนี้จะเป็นการพิจารณาร่างข้อบัญญัติงบประมาณรายจ่าย

**ประธานสภาฯ** ประจำปีงบประมาณ พ.ศ.2567 ที่ค้างการพิจารณามาจากคราวประชุมสภา สมัยสามัญที่ 3 ครั้งที่ 2 ประจำปี 2566 เมื่อวันที่ 10 สิงหาคม 2566 ซึ่งนายก อบต.ก็ได้แถลงหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2567 ไปแล้วนั้น ที่ประชุมสภา มีสมาชิกหลายท่านได้เสนอในที่ประชุมว่าขอเลื่อนการพิจารณารับหลักการไปก่อน เพราะว่ามีความจำเป็นต้องศึกษารายละเอียดในร่างข้อบัญญัติฯให้ละเอียดก่อน ผมคิดว่าทุกท่านคงได้อ่านอย่างละเอียดเข้าใจทุกท่านแล้ว เพราะก็ใช้เวลานานพอสมควรตั้งแต่ที่ได้รับหนังสือส่งร่างข้อบัญญัติฯ

**นายอนันต์ สิทธิพาที** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายอนันต์ สิทธิพาที สมาชิกสภาฯ อบต.เขตเลือกตั้งที่ 19

ในคราวประชุมสภาครั้งที่แล้ว นายก อบต.ได้แถลงร่างข้อบัญญัติฯไปแล้วในวันนี้จะแถลงอีกหรือไม่

/นายณัฎฐภัทร์...

หน้า 4/20

**นายณัฎฐภัทร์ สิงห์มอ** -สำหรับในวันนี้จะเป็นการพิจารณาร่างข้อบัญญัติงบประมาณรายจ่าย

**ประธานสภาฯ** ประจำปีงบประมาณ พ.ศ.2567 ว่าจะรับหลักการหรือไม่รับหลักการเท่านั้น นายก อบต.จะไม่ได้แถลงอีก

**นางรวม สาธารณะ** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** ดิฉันนางรวม สาธารณะ สมาชิกสภาฯ อบต.เขตเลือกตั้งที่ 2 สืบเนื่องมาจากโครงการพัฒนา ของหมู่ที่ 2 โครงการก่อสร้างกำแพงกั้นดินทรุด เจ้าหน้าที่ได้ประมาณการโครงการแล้วจะนำเข้ามาพิจารณาในที่ประชุมได้หรือไม่

**นายชิงชัย ศิริโวหาร** - ขอชี้แจงนะครับ ในตอนนี้ร่างข้อบัญญัติฯได้จัดทำเสร็จเรียบร้อยแล้ว

**เลขานุการสภาฯ** ฉะนั้นจะต้องดำเนินการไปตามขั้นตอน แต่ในกรณีนี้หากมีความจำเป็นเร่งด่วน นายก อบต.สามารถนำเงินในส่วนอื่นมาดำเนินการแก้ไขปัญหาได้ โดยไม่ต้องลงไว้ในข้อบัญญัติงบประมาณ หากจะลงไว้ในข้อบัญญัติจะต้องไปดูว่า

1.มีปรากฏอยู่ในแผนพัฒนาหรือไม่

2.จะนำไปแทรกในร่างข้อบัญญัติฯก็ไม่ได้ แปรเพิ่มก็ไม่ได้

**นายณัฎฐภัทร์ สิงห์มอ** -สำหรับเรื่องนี้นะครับ ผมว่าเราก็ได้จัดทำร่างข้อบัญญัติงบประมาณไป

**ประธานสภาฯ** แล้ว หากมีความจำเป็นเร่งด่วน ในการประชุมสภาครั้งต่อไป เราค่อยมาพิจารณาว่าจะนำเงินส่วนไหนไปแก้ไขปัญหา อีกอย่างก็ได้ปรึกษาหารือกันแล้วว่าจะทำได้หรือไม่ได้ ค่อยมาว่ากันอีกที ในวันนี้เราต้องพิจารณาร่างข้อบัญญัติฯ ก่อนครับ

**นายชิงชัย ศิริโวหาร** - ขอชี้แจงกรณีนี้ต่อนะครับ สมมุติว่ากำแพงทรุดแล้วเกิดเหตุด่วนหรือมี

**เลขานุการสภาฯ** ผู้ได้รับอัตรายหรือประชาชนได้รับผลกระทบโดยส่วนรวม นายก อบต.สามารถใช้จ่ายเงินสะสมได้เลย ถ้าหากใส่ไว้ในข้อบัญญัติก็ต้องรอเงินงบประมาณเข้ามาก่อนถึงจะดำเนินการได้ ร่างข้อบัญญัติฯก็ได้จัดทำเสร็จแล้ว หากยังมีความจำเป็นอยู่ เมื่อข้อบัญญัติฯได้รับอนุมัติแล้ว ก็ขอเปลี่ยนแปลงโครงการต่อสภาตามทีประธานสภาได้แจ้งไปแล้ว เพราะเป็นอำนาจของสภาฯ

**นายณัฎฐภัทร์ สิงห์มอ** -ผมขอชี้แจงให้ฟังนะครับ ว่าประชาคมหมู่บ้านมาแล้วมีอยู่ในแผนแล้ว

**ประธานสภาฯ** สมาชิกก็ต่องไปดูว่าโครงการของหมู่บ้านของท่านโครงการใดมีความจำเป็นเร่งด่วนที่จะต้องดำเนินการ กรณีของหมู่ที่ 2 ก็ต้องมา

/ปรึกษาหารือ...

หน้า 5/20

ปรึกษาหารือกันก่อนว่าจะดำเนินการอย่างไร หากเกิดเหตุว่ากำแพงเกิด

ทรุดลงมา ซึ่งก็ต้องช่วยกันแก้ไขปัญหา ทั้งทางคณะผู้บริหารและทางสภาฯ มีท่านใดจะอภิปรายเพิ่มเติมอีกไหมครับก่อนที่จะลงมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2567 เชิญครับ

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน ขอชี้แจงเพิ่มเติมเกี่ยวกับรายละเอียดการจัดทำข้อบัญญัติจะต้องดำเนินการตามขั้นตอนที่กำหนดไว้ในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ในประเด็น ดังนี้

1) ปรึกษาและลงมติว่าจะรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2567 ตามที่นายกองค์การบริหารส่วนตำบลเสนอหรือไม่

ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 45 วรรคสาม กำหนดว่า ญัตติร่างข้อบัญญัติงบประมาณรายจ่ายจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่น มีมติรับหลักการแห่งร่างข้อบัญญัติงบประมาณ นั้น

ข้อ 47 กำหนดว่าในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้

ข้อ 48 กำหนกว่า ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณให้ประธานสภาท้องถิ่นนำปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการในคณะกรรมการหาข้อยุติตามจำนวนที่กฎหมายว่าด้วยองค์กรปกครองส่วนท้องถิ่นนั้นกำหนด โดยให้นำวิธีการเลือกในข้อ 12 แห่งระเบียบนี้มาใช้โดยอนุโลม แล้วแจ้งมติไม่รับหลักการแห่งร่างข้อบัญญัติงบประมาณและรายชื่อ

/กรรมการ...

หน้า 6/20

กรรมการหาข้อยุติฝ่ายสภาท้องถิ่น กรณีองค์การบริหารส่วนจังหวัดหรือเทศบาล ให้แจ้งผู้ว่าราชการจังหวัดทราบ กรณีองค์การบริหารส่วนตำบลให้แจ้งนายอำเภอทราบ ทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ

ให้ประธานสภาท้องถิ่นทำหนังสือแจ้งมติของสภาท้องถิ่นมีมติไม่รับหลักการแห่งร่างข้อบัญญัติงบประมาณให้ผู้บริหารทราบในวันถัดจากวันที่สภาท้องถิ่นมีมติไม่รับหลักการ

ร่างข้อบัญญัติงบประมาณที่ผ่านการพิจารณาของคณะกรรมการหาข้อยุติตามวรรคหนึ่งให้สภาท้องถิ่นนำเข้าพิจารณาในวาระที่สองและวาระที่สามตามลำดับ

**นายณัฎฐภัทร์ สิงห์มอ** -มีสมาชิกท่านใดจะอภิปรายเพิ่มเติมอีกไหมครับ

**ประธานสภาฯ**

**ที่ประชุม** ไม่มี

**นายณัฎฐภัทร์ สิงห์มอ** เมื่อไม่มีสมาชิกท่านใดจะอภิปรายในหลักการแห่งร่างข้อบัญญัติงบ

**ประธานสภาฯ** ประมาณรายจ่ายประจำปีงบประมาณ พ.ศ.2567 แล้ว จึงขอแต่งตั้งกรรมการนับคะแนน คือ 1.นายลัทธพล มีสีสัน ส.อบต.เขตเลือกตั้งที่ 20 2.นายวิรมย์ โยจำปา ส.อบต.เขตเลือกตั้งที่ 21

**นายณัฎฐภัทร์ สิงห์มอ** เมื่อที่ประชุมพร้อมแล้ว ขอเชิญท่านสมาชิกที่อยู่นอกห้องประชุมเข้า

**ประธานสภาฯ** ห้องประชุมครับ เชิญเลขานุการสภาฯ ตรวจสอบองค์ประชุม

(-ครบองค์ประชุม) ต่อไปกระผมจะขอมติที่ประชุมสภาว่าจะรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2567 ในวาระที่ 1 หรือไม่ หากเห็นชอบโปรดยกมือ ขอมติครับ

**ที่ประชุม** **- มีมติรับหลักการ 20 เสียง**

**-ไม่รับหลักการ 0 เสียง**

**-งดออกเสียง 0 เสียง**

**(มติรับหลักการฯ เวลา 10.30 น.)**

**นายณัฎฐภัทร์ สิงห์มอ** เมื่อที่ประชุมสภา มีมติรับหลักการแห่งร่างข้อบัญญัติงบประมาณ

**ประธานสภาฯ** รายจ่ายประจำปีงบประมาณ พ.ศ.2567 ในวาระที่ 1 ไปแล้ว จึงขอให้สภาองค์การบริหารส่วนตำบลพิจารณาแต่งตั้งคณะกรรมการแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ.2567

ขอเชิญเลขานุการสภาฯ ชี้แจงระเบียบให้สมาชิกได้ทราบ เชิญครับ

/นายชิงชัย...

หน้า 7/20

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554

ข้อ 103(1) กำหนดว่า คณะกรรมการสามัญประกอบด้วยสมาชิกสภาท้องถิ่นมีจำนวนไม่น้อยกว่าสามคนแต่ไม่เกินเจ็ดคน

ข้อ 105 กำหนดว่า ภายใต้ข้อบังคับข้อ 103 และข้อ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก้กิจการในหน้าที่ของสภาท้องถิ่น ดังนี้

(1)คณะกรรมการแปรญัตติร่างข้อบัญญัติ

ข้อ 106 กำหนดว่า กรรมการสภาท้องถิ่นพ้นจากหน้าที่เมื่อ

(4) เลือกคณะกรรมการท้องถิ่นขึ้นใหม่หรืองานที่ได้รับมอบหมายเสร็จสิ้นลง

ข้อ 107 กำหนดว่า ภายใต้ข้อบังคับข้อ 103 วิธีเลือกคณะกรรมการสภาท้องถิ่นให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรองการเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ 12 มาใช้บังคับโดยอนุโลม

**นายณัฎฐภัทร์ สิงห์มอ** -ครับขอบคุณท่านเลขานุการสภาฯ ที่ได้ชี้แจงข้อระเบียบให้ที่ปะชุม

**ประธานสภาฯ** ทราบ ต่อไปให้ที่ประชุมเสนอจำนวนคณะกรรมการแปรญัตติ เชิญครับ

**นายอนันต์ สิทธิพาที** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายอนันต์ สิทธิพาที สมาชิกสภาฯ อบต.เขตเลือกตั้งที่ 19

ขอเสนอให้แต่งตั้งคณะกรรมการแปรญัตติ จำนวน 7 คน ครับ

**นายณัฎฐภัทร์ สิงห์มอ** มีท่านใดจะเสนออีกหรือไม่ หากไม่มีก็จะขอมติที่ประชุมในการเสนอ

**ประธานสภาฯ** จำนวนสมาชิกสภาเพื่อแต่งตั้งเป็นคณะกรรมการแปรญัตติ

**ที่ประชุม** - มีมติเป็นเอกฉันท์ ให้แต่งตั้งคณะกรรมการแปรญัตติ จำนวน 7 คน

/นายณัฎฐภัทร์...

หน้า 8/20

**นายณัฎฐภัทร์ สิงห์มอ** สรุปที่ประชุมมีมติแต่งตั้งคณะกรรมการแปรญัตติ จำนวน 7 คน

**ประธานสภาฯ** ต่อไปให้ที่ประชุมเสนอรายชื่อคณะกรรมการแปรญัตติ คนที่ 1 และมีผู้รับรองไม่น้อยกว่า 2 คน

**นางสาวสุภารัตน์ กิตติราช** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** ดิฉัน นางสาวสุภารัตน์ กิตติราช สมาชิกสภาฯอบต.เขตเลือกตั้งที่ 7 ขอเสนอ นายเกษร ประภาสพงษ์ เป็นคณะกรรมการแปรญัตติ คนที่ 1

ผู้รับรอง 1.นางรวม สาธารณะ 2.นายบุญมา โคตรสีพรม

**นายณัฎฐภัทร์ สิงห์มอ** มีท่านใดเสนอรายชื่อคณะกรรมการแปรญัตติ คนที่ 1 อีกหรือไม่

**ประธานสภาฯ** (ที่ประชุม-ไม่มี) ไม่มีผู้เสนอชื่อเพิ่มจึงถือว่าที่ประชุมให้ความเห็นชอบ นายเกษร ประภาสพงษ์ เป็นคณะกรรมการแปรญัตติ คนที่ 1 ต่อไปให้ที่ประชุมเสนอรายชื่อคณะกรรมการแปรญัตติ คนที่ 2 และมีผู้รับรองไม่น้อยกว่า 2 คน

**นายอนันต์ สิทธิพาที** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายอนันต์ สิทธิพาที สมาชิกสภาฯ อบต.เขตเลือกตั้งที่ 19 ขอเสนอ นายอัครเดช พาจันดี เป็นคณะกรรมการแปรญัตติ คนที่ 2

ผู้รับรอง 1.นางสาวณัฐวิภา กะตะสีลา 2.นางสาวสุภารัตน์ กิตติราช

**นายณัฎฐภัทร์ สิงห์มอ** มีท่านใดเสนอรายชื่อคณะกรรมการแปรญัตติ คนที่ 2 อีกหรือไม่

**ประธานสภาฯ** (ที่ประชุม-ไม่มี) ไม่มีผู้เสนอชื่อเพิ่มจึงถือว่าที่ประชุมให้ความ

เห็นชอบ นายอัครเดช พาจันดี เป็นคณะกรรมการแปรญัตติ คนที่ 2 ต่อไปให้ที่ประชุมเสนอรายชื่อคณะกรรมการแปรญัตติ คนที่ 3 และมีผู้รับรองไม่น้อยกว่า 2 คน

**นางรวม สาธารณะ** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** ดิฉัน นางรวม สาธารณะ สมาชิกสภาฯ อบต.เขตเลือกตั้งที่ 2 ขอเสนอนายบุญมา โคตรสีพรม เป็นคณะกรรมการแปรญัตติ คนที่ 3

ผู้รับรอง 1.นายอัครเดช พาจันดี 2.นายอนันต์ สิทธิพาที

**นายณัฎฐภัทร์ สิงห์มอ** มีท่านใดเสนอรายชื่อคณะกรรมการแปรญัตติ คนที่ 3 อีกหรือไม่

**ประธานสภาฯ** (ที่ประชุม-ไม่มี) ไม่มีผู้เสนอชื่อเพิ่มจึงถือว่าที่ประชุมให้ความเห็นชอบ นายบุญมา โคตรสีพรม เป็นคณะกรรมการแปรญัตติ คนที่ 3 ต่อไปให้ที่ประชุมเสนอรายชื่อคณะกรรมการแปรญัตติ คนที่ 4 และมีผู้รับรองไม่น้อยกว่า 2 คน

/นายอัครเดช...

หน้า 9/20

**นายอัครเดช พาจันดี** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผมนายอัครเดช พาจันดี สมาชิกสภาฯ อบต.เขตเลือกตั้งที่ 6 ขอเสนอ นางรวม สาธารณะ เป็นคณะกรรมการแปรญัตติ คนที่ 4

ผู้รับรอง 1.นายเกษร ประภาสพงษ์ 2.นายนิพนธ์ จันแดง

**นายณัฎฐภัทร์ สิงห์มอ** มีท่านใดเสนอรายชื่อคณะกรรมการแปรญัตติ คนที่ 4 อีกหรือไม่

**ประธานสภาฯ** (ที่ประชุม-ไม่มี) ไม่มีผู้เสนอชื่อเพิ่มจึงถือว่าที่ประชุมให้ความเห็นชอบ นางรวม สาธารณะ เป็นคณะกรรมการแปรญัตติ คนที่ 4 ต่อไปให้ที่ประชุมเสนอรายชื่อคณะกรรมการแปรญัตติ คนที่ 5 และมีผู้รับรองไม่น้อยกว่า 2 คน

**นายเกษร ประภาสพงษ์** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผมนายเกษร ประภาสพงษ์ สมาชิกสภาฯ อบต.เขตเลือกตั้งที่ 16 ขอเสนอ นางสาวสุภารัตน์ กิตติราชเป็นคณะกรรมการแปรญัตติ คนที่ 5

ผู้รับรอง 1.นายอนันต์ สิทธิพาที 2.นางสาวณัฐวิภา กะตะสีลา

**นายณัฎฐภัทร์ สิงห์มอ** มีท่านใดเสนอรายชื่อคณะกรรมการแปรญัตติ คนที่ 5 อีกหรือไม่

**ประธานสภาฯ** (ที่ประชุม-ไม่มี) ไม่มีผู้เสนอชื่อเพิ่มจึงถือว่าที่ประชุมให้ความเห็นชอบ นางสาวสุภารัตน์ กิตติราช เป็นคณะกรรมการแปรญัตติ คนที่ 5 ต่อไปให้ที่ประชุมเสนอรายชื่อคณะกรรมการแปรญัตติ คนที่ 6 และมีผู้รับรองไม่น้อยกว่า 2 คน

**นายนิพนธ์ จันแดง** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายนิพนธ์ จันแดง สมาชิกสภาฯ อบต.เขตเลือกตั้งที่ 18 ขอเสนอ นายอนันต์ สิทธิพาที เป็นคณะกรรมการแปรญัตติ คนที่ 6

ผู้รับรอง 1.นายบุญมา โคตรสีพรม 2.นางสาวณัฐวิภา กะตะสีลา

**นายณัฎฐภัทร์ สิงห์มอ** มีท่านใดเสนอรายชื่อคณะกรรมการแปรญัตติ คนที่ 6 อีกหรือไม่

**ประธานสภาฯ** (ที่ประชุม-ไม่มี) ไม่มีผู้เสนอชื่อเพิ่มจึงถือว่าที่ประชุมให้ความเห็นชอบ นายอนันต์ สิทธิพาที เป็นคณะกรรมการแปรญัตติ คนที่ 6 ต่อไปให้ที่ประชุมเสนอรายชื่อคณะกรรมการแปรญัตติ คนที่ 7 และมีผู้รับรองไม่น้อยกว่า 2 คน

**นายบุญมา โคตรสีพรม** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายบุญมา โคตรสีพรม สมาชิกสภาฯ อบต.เขตเลือกตั้งที่ 11 ขอเสนอ นายนิพนธ์ จันแดง เป็นคณะกรรมการแปรญัตติ คนที่ 7

ผู้รับรอง 1.นางรวม สาธารณะ 2.นายอนันต์ สิทธิพาที

/นายณัฎฐภัทร์...

หน้า 10/20

**นายณัฎฐภัทร์ สิงห์มอ** มีท่านใดเสนอรายชื่อคณะกรรมการแปรญัตติ คนที่ 7 อีกหรือไม่

**ประธานสภาฯ** (ที่ประชุม-ไม่มี) ไม่มีผู้เสนอชื่อเพิ่มจึงถือว่าที่ประชุมให้ความเห็นชอบ นายนิพนธ์ จันแดง เป็นคณะกรรมการแปรญัตติ คนที่ 7 สรุปคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2567 ประกอบด้วย

คนที่ 1 นายเกษร ประภาสพงษ์

คนที่ 2 นายอัครเดช พาจันดี

คนที่ 3 นายบุญมา โคตรสีพรม

คนที่ 4 นางรวม สาธารณะ

คนที่ 5 นางสาวสุภารัตน์ กิตติราช

คนที่ 6 นายอนันต์ สิทธิพาที

คนที่ 7 นายนิพนธ์ จันแดง

**ที่ประชุม** - รับทราบ

**นายชิงชัย ศิริโวหาร** -ให้คณะกรรมการแปรญัตติทุกท่านร่วมประชุมเพื่อคัดเลือกประธาน

**เลขานุการสภาฯ** และเลขานุการคณะกรรมการแปรญัตติในวันที่ 16 สิงหาคม 2566 เวลา 12.30 น. เป็นต้นไป ณ ห้องประชุมสภาองค์การบริหารส่วนตำบลเชียงยืน ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554

ข้อ 45 วรรคสาม กำหนดว่า ญัตติร่างข้อบัญญัติงบประมาณรายจ่ายจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่น มีมติรับหลักการแห่งร่างข้อบัญญัติงบประมาณ นั้น

ข้อ 49 วรรคหนึ่ง กำหนดว่า ญัตติร่างข้อบัญญัติที่สภาท้องถิ่นลงมติรับหลักการแล้วถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

วรรคหนึ่ง กำหนดว่า ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิก

/สภาท้องถิ่น...

หน้า 11/20

สภาท้องถิ่นรับรองเช่นเดียวกับการเสนอญัตติ และวรรคสามกำหนดว่า การเสนอคำแปรญัตติให้อนุโลมใช้ตามแบบท้ายระเบียบนี้

ข้อ 59 กำหนดว่า การแปรญัตติร่างข้อบัญญัติงบประมาณรายจ่ายจะกระทำได้เฉพาะการลดรายจ่ายหรือการขอลดจำนวนเงินที่ขออนุมัติจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ

คำแปรญัตติให้เสนอล่วงหน้า เป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ 45 วรรคสามและข้อ 49 วรรคหนึ่ง

สำหรับการเสนอคำแปรญัตติ ท่านใดที่ประสงค์จะยื่นคำแปรญัตติให้ไปรับแบบฟอร์มการยื่นคำแปรญัตติได้ที่เจ้าหน้าที่ได้จัดเตรียมไว้ให้แล้ว คำแปรญัตติจะสามารถยื่นได้ตั้งแต่วันที่ 16 สิงหาคม 2566 เวลา 13.00 น.เป็นต้นไป ใช้เวลาไม่น้อยกว่าสามวัน ฉะนั้นคณะกรรมการทั้ง 7 คน อาจจะกำหนดวันสุดท้ายของการยื่นคำแปรญัตติวันไหนก็ได้ แต่ต้องไม่น้อยกว่าสามวัน คราวนี้ขึ้นอยู่กับคณะกรรมการจะกำหนด เมื่อครบกำหนดการยื่นคำแปรญัตติแล้ว ก็ต้องเชิญผู้ที่ยื่นคำแปรญัตติมาประชุมเพื่อชี้แจงเหตุหรือแถลงต่อที่ประชุมคณะกรรมการแปรญัตติด้วย

**นายณัฎฐภัทร์ สิงห์มอ** -ต่อไปให้ที่ประชุมกำหนดระยะเวลาเสนอคำแปรญัตติร่างข้อบัญญัติงบ

**ประธานสภาฯ** ประมาณรายจ่ายประจำปีงบประมาณ พ.ศ.2567

**ที่ประชุม** -กำหนดให้รับคำเสนอแปรญัตติ ตั้งแต่วันที่ 16 สิงหาคม 2566 เวลา 13.00-16.30 น. วันที่ 17 สิงหาคม 2566 เวลา 08.30 -16.30 น. วันที่ 18 สิงหาคม 2566 เวลา 08.30-16.30 น. วันที่ 19 สิงหาคม 2566 ตั้งแต่เวลา 08.30 - 16.30 น. วันที่ 20 สิงหาคม 2566 ตั้งแต่เวลา 08.30 - 16.30 น. และวันที่ 21 สิงหาคม 2566 ตั้งแต่เวลา 08.30 – 12.00 น. ณ ห้องประชุมสภาองค์การบริหารส่วนตำบลเชียงยืน รวม 39 ชั่วโมง และกำหนดประชุมพิจารณาการแปรญัตติในวันที่ 23 สิงหาคม 2566 เวลา 09.30 น. ณ ห้องประชุมสภาองค์การบริหารส่วนตำบลเชียงยืน

**-พักรับประทานอาหารเที่ยง เวลา 12.00 น.-**

หลังจากรับประทานอาหารเที่ยงเสร็จแล้ว สมาชิกสภาฯ ทุกคนเข้ามาพร้อมกันที่ห้องประชุมสภา เวลา 13.00 น. เลขานุการสภาฯตรวจสอบองค์ประชุม ครบองค์ประชุม เริ่มประชุมวาระต่อไป

/ระเบียบวาระ...

หน้า 12/20

**ระเบียบวาระที่ 5** **เรื่อง ที่เสนอใหม่**

**5.1 ร่างระเบียบว่าด้วยการให้ประชาชนเข้าฟังการประชุมและปรึกษาขององค์การบริหารส่วนตำบลเชียงยืน**

**นายณัฎฐภัทร์ สิงห์มอ** -ขอเชิญเลขานุการสภาฯชี้แจงข้อระเบียบ เชิญครับ

**ประธานสภาฯ**

**นายชิงชัย ศิริโวหาร** - เรียนท่านประธานสภาฯที่เคารพ ท่านคณะผู้บริหารและท่านสมาชิก

**เลขานุการสภาฯ** สภาผู้ทรงเกียรติทุกท่าน ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 24 วรรคสาม หลักเกณฑ์และวิธีการสำหรับให้ประชาชนเข้าฟังการประชุมสภาท้องถิ่นให้เป็นไปตามระเบียบที่สภาท้องถิ่นกำหนด และข้อ 117 วรรคสี่ ประธานสภาท้องถิ่นมีอำนาจอนุญาตให้ประชาชนเข้าฟังการประชุมและการปรึกษาของสภาท้องถิ่นได้ ตามระเบียบที่สภาท้องถิ่นกำหนด

สภาองค์การบริหารส่วนตำบลเชียงยืน จึงได้กำหนดระเบียบว่าด้วยการให้ประชาชนเข้ารับฟังการประชุมและปรึกษาขององค์การบริหารส่วนตำบลเชียงยืน เพื่อให้เป็นไปตาม ข้อ 24 วรรคสาม และข้อ 117 วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 โดยวางระเบียบไว้ ดังนี้

ข้อ 1 ผู้ประสงค์จะเข้าฟังการประชุมต้องทำหนังสือขออนุญาตเข้าฟังการประชุมและลงลายมือชื่อผู้ขอเข้าฟังการประชุมยื่นต่อประธานสภาองค์การบริหารส่วนตำบลเชียงยืน เพื่อพิจารณาอนุญาตโดยยื่นล่วงหน้าก่อนวันประชุมสภาองค์การบริหารส่วนตำบลเชียงยืน ไม่น้อยกว่า 1 วัน เมื่อประธานสภาอนุญาตแล้วให้ผู้ประสงค์เข้าฟังการประชุมนั้นเข้าฟังการประชุมได้

กรณีที่มีผู้ขอเข้าฟังการประชุมเป็นหมู่คณะ อาจให้ผู้แทนของหมู่คณะนั้นเป็นผู้ขออนุญาตก็ได้ ทั้งนี้จะต้องระบุถึงจำนวนและรายชื่อผู้ที่จะเข้าฟังการประชุมด้วย

กรณีที่มีประชาชนยื่นความประสงค์ขอเข้าฟังการประชุมเป็นจำนวนมากและไม่สามารถจัดให้ประชาชนเข้ารับฟังการประชุมได้ทั้งหมด ให้ประธานสภาองค์การบริหารส่วนตำบลเชียงยืน พิจารณาอนุญาตให้

/บุคคลหรือ...

หน้า 13/20

บุคคลหรือคณะบุคคลเข้าฟังการประชุมตามที่เห็นสมควร หรืออาจจัดให้ประชาชนรับฟังการประชุมภายในอกห้องประชุมหรือในบริเวณใกล้เคียงโดยแจ้งให้ผู้ประสงค์ขอเข้าฟังการประชุมทราบ

ข้อ 2 ผู้เข้าฟังการประชุมต้องปฏิบัติ ดังนี้

(1) แต่งกายสุภาพ เรียบร้อย

(2) นั่งหรืออยู่ประจำในที่ที่จัดไว้สำหรับผู้เข้าฟังการประชุม

(3) ต้องประพฤติตนให้เรียบร้อย ไม่แสดงอาการกิริยาอาการที่ทำให้เสื่อมเกียรติของที่ประชุมหรือก่อกวนความสงบเรียบร้อย ไม่พูดจา สนทนา ส่งเสียง หรือกระทำการใดๆ อันเป็นการรบกวนการประชุม

(4) ไม่ใช้เครื่องมือสื่อสาร อุปกรณ์ถ่ายภาพ บันทึกเสียง วิทยุ-เทป หรืออุปกรณ์ที่อาจรบกวนการประชุมได้

(5) ไม่นำอาวุธหรือสิ่งเทียมอาวุธเข้าไปในห้องประชุม

(6) ไม่นำอาหารหรือเครื่องดื่มเข้าไปหรือรับประทานในห้องประชุม

(7) ต้องเชื่อฟังและปฏิบัติตามคำสั่งประธานสภาองค์การบริหารส่วนตำบลเชียงยืน ที่สั่งโดยชอบด้วยกฎหมาย

ข้อ 3 ให้เลขานุการสภาองค์การบริหารส่วนตำบลเชียงยืน ดำเนินการดังนี้

(1) จัดทำแบบคำร้องขอเข้ารับฟังการประชุมไว้เพื่ออำนวยความสะดวกแก่ประชาชน

(2) รวบรวมคำร้องขอเข้าฟังการประชุมเสนอประธานสภาองค์การบริหารส่วนตำบลเชียงยืน พิจารณาอนุญาตและแจ้งให้ผู้ขอเข้าฟังการประชุมทราบ

(3) จัดที่นั่งและอำนวยความสะดวกแก่ผู้เข้าฟังการประชุมตามความเหมาะสม

ข้อ 4 อื่นๆ (ถ้ามี)

หมายเหตุ สภาท้องถิ่นสามารถกำหนดเพิ่มเติมหรือปรับปรุงรายละเอียดได้ตามที่เห็นสมควร

**นายณัฎฐภัทร์ สิงห์มอ** -ตามที่เลขานุการสภาฯ ได้ชี้แจงข้อระเบียบ ให้ที่ประชุมทราบแล้วมี

**ประธานสภาฯ** สมาชิกสภาท่านใดจะอภิปรายเพิ่มเติมหรือไม่ เชิญครับ

**ที่ประชุม** -ไม่มี

/นายณัฎฐภัทร์...

หน้า 14/20

**นายณัฎฐภัทร์ สิงห์มอ** -เมื่อไม่มีสมาชิกท่านใดจะอภิปรายเพิ่มเติมแล้ว ผมจะขอมติที่ประชุมให้

**ประธานสภาฯ** ความเห็นชอบร่างระเบียบว่าด้วยการให้ประชาชนเข้าฟังการประชุมและปรึกษาขององค์การบริหารส่วนตำบลเชียงยืน ขอมติครับ

**ที่ประชุม** **- มีมติเห็นชอบ 20 เสียง**

**-ไม่เห็นชอบ 0 เสียง**

**-งดออกเสียง 0 เสียง**

**นายณัฎฐภัทร์ สิงห์มอ** -เมื่อที่ประชุม มีมติเห็นชอบแล้ว ก็ขอให้เจ้าหน้าที่ที่เกี่ยวข้องไป

**ประธานสภาฯ** ดำเนินการต่อไป

**5.2 ร่างระเบียบสภาองค์การบริหารส่วนตำบลเชียงยืนว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2566**

**นายณัฎฐภัทร์ สิงห์มอ** -ขอเชิญเลขานุการสภาฯชี้แจงข้อระเบียบ เชิญครับ

**ประธานสภาฯ**

**นายชิงชัย ศิริโวหาร** - เรียนท่านประธานสภาฯที่เคารพ ท่านคณะผู้บริหารและท่านสมาชิก

**เลขานุการสภาฯ** สภาผู้ทรงเกียรติทุกท่าน ตามที่กรมส่งเสริมการปกครองท้องถิ่นได้แจ้งว่า พระราชบัญญัติการเข้าชื่อเสนอข้อบัญญัติท้องถิ่น พ.ศ.2565 ได้ประกาศในราชกิจจานุเบกษา เมื่อวันที่ 24 กุมภาพันธ์ 2565 และมีผลบังคับใช้ตั้งแต่วันถัดจากวันประกาศในราชกิจจานุเบกษาเป็นต้นไป โดยมาตรา 9 กำหนดให้ผู้มีสิทธิเข้าชื่อเสนอข้อบัญญัติท้องถิ่นที่ประสงค์ให้องค์กรปกครองส่วนท้องถิ่นจัดทำร่างข้อบัญญัติหรือเชิญชวนให้ร่วมเข้าชื่อให้ยื่นคำร้องต่อประธานสภาท้องถิ่นตามระเบียบที่ประธานสภาท้องถิ่นกำหนด โดยความเห็นชอบของสภาท้องถิ่นและเป็นไปตามวัตถุประสงค์ของกฎหมาย สำหรับการจัดทำระเบียบของสภาท้องถิ่นให้จัดทำตามความเหมาะสมกับบริบทของท้องถิ่น ดังนั้น เพื่อให้การดำเนินการเป็นไปด้วยความเรียบร้อย จึงได้เสนอร่างดังกล่าวเพื่อให้สภาพิจารณาให้ความเห็นชอบ รายละเอียด ดังนี้

-ร่างระเบียบสภาองค์การบริหารส่วนตำบลเชียงยืนว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2566 โดยที่เป็นการสมควรให้มีระเบียบสภาองค์การบริหารส่วนตำบลเชียงยืน ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น

/พ.ศ.2566...

หน้า 15/20

พ.ศ.2566 อาศัยอำนาจตาม 9 วรรคสอง แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ.2565 โดยความเห็นชอบของสภาท้องถิ่น ในการประชุมสภา สมัยสามัญที่.....ครั้งที่.....ประจำปี........ เมื่อวันที่……..เดือน..........พ.ศ...........จึงให้กำหนดระเบียบสภาองค์การบริหารส่วนตำบลเชียงยืนว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2566 ดังนี้

**ข้อ 1** ระเบียบนี้เรียกว่า “ระเบียบสภาองค์การบริหารส่วนตำบลเชียงยืนว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2566”

**ข้อ 2** ระเบียบนี้ให้ใช้บังคับตั้งแต่วันถัดจากวันประกาศเป็นต้นไป

**ข้อ 3** ในระเบียบนี้

“ข้อบัญญัติ” หมายความว่า เทศบัญญัติและข้อบัญญัติท้องถิ่น

“ปลัดองค์กรปกครองส่วนท้องถิ่น” หมายความว่า ปลัดองค์การบริหารส่วนตำบล ให้หมายความรวมถึงเจ้าหน้าที่ขององค์การบริหารส่วนตำบล ซึ่งปลัดองค์กรปกครองส่วนท้องถิ่น สั่งให้เป็นผู้ดำเนินการแทน

“ผู้มีสิทธิเลือกตั้ง” หมายความว่า ผู้มีสิทธิเลือกตั้งตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น

“ผู้ประสานงาน” หมายความว่า บุคคลที่ได้รับมอบหมายจากผู้มีสิทธิเลือกตั้งที่ยื่นคำร้องขอต่อประธานสภาองค์การบริหารส่วนตำบล ให้จัดทำร่างข้อบัญญัติท้องถิ่นหรือการเชิญชวนผู้มีสิทธิเลือกตั้ง

**ข้อ 4** ผู้มีสิทธิเข้าชื่อเสนอข้อบัญญัติท้องถิ่นใดประสงค์จะให้องค์การบริหารส่วนตำบล ดำเนินการจัดทำร่างข้อบัญญัติท้องถิ่น หรือดำเนินการเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่น หรือให้ดำเนินการทั้งสองกรณี ให้ผู้เข้าชื่อ(จำนวนไม่เกินสิบคน) ยื่นคำร้องว่าประสงค์จะให้จัดทำร่างข้อบัญญัติท้องถิ่นหรือเชิญชวนให้ร่วมเข้าชื่อเสนอร่างข้อบัญญัติท้องถิ่นเรื่องใดและหรือมีเนื้อหาอย่างไร โดยมีรายละเอียดเกี่ยวกับชื่อ ชื่อสกุล เลขประจำตัวประชาชน และลายมือชื่อ พร้อมทั้งมอบหมายบุคคลหนึ่งหรือบุคคลใดเป็นผู้ประสานงานเพื่อประโยชน์ในการจัดทำร่างข้อบัญญัติแล้วยื่นต่อประธานสภาองค์การบริหารส่วนตำบลด้วยตนเองหรือส่งทางไปรษณีย์ จดหมายอิเล็กทรอนิกส์ สื่ออิเล็กทรอนิกส์ หรือระบบเทคโนโลยีสารสนเทศตามแบบท้ายระเบียบนี้

/ให้ประธาน...

หน้า 16/20

ให้ประธานสภาองค์การบริหารส่วนตำบล ตรวจสอบความถูกต้องของคำร้องตามวรรคหนึ่งหากตรวจสอบแล้วเห็นว่าไม่ถูกต้อง ครบถ้วน ให้แจ้งผู้ประสานงานแก้ไขข้อบกพร่องดังกล่าวโดยเร็ว แต่หากตรวจสอบแล้วเห็นว่าถูกต้อง ครบถ้วน ให้ถือว่าวันที่ยื่นคำร้องถูกต้องครบถ้วนเป็นวันรับคำร้องและให้ดำเนินการต่อไปตามข้อ 5 และให้ประธานสภาองค์การบริหารส่วนตำบล มอบหมายให้ปลัดองค์กรปกครองส่วนท้องถิ่น ดำเนินการให้ตามความประสงค์ของผู้ยื่นคำร้อง

**ข้อ 5** ในการจัดทำร่างข้อบัญญัติท้องถิ่นให้ปลัดองค์กรปกครองส่วนท้องถิ่นจัดทำร่างข้อบัญญัติท้องถิ่นโดยต้องมีสาระสำคัญและเป็นไปตามแบบที่กำหนดในข้อบังคับการประชุมสภาท้องถิ่น

ปลัดองค์กรปกครองส่วนท้องถิ่นต้องจัดทำร่างข้อบัญญัติท้องถิ่นตามวรรคหนึ่งให้แล้วเสร็จ(ภายในสามสิบวัน) นับแต่วันที่ได้รับการร้องขอตามข้อ 4 วรรคสอง หากเห็นว่าจะไม่แล้วเสร็จภายในระยะเวลาดังกล่าว ให้ปลัดองค์กรปกครองส่วนท้องถิ่นขอขยายระยะเวลาต่อประธานสภาองค์การบริหารส่วนตำบล ซึ่งประธานสภาองค์การบริหารส่วนตำบล อาจจะขยายให้เป็นกรณีไปก็ได้ แต่เมื่อรวมระยะเวลาที่ขยายแล้วต้องไม่เกินเก้าสิบวัน ทั้งนี้ การจัดทำร่างข้อบัญญัติท้องถิ่นดังกล่าวยังไม่ถือว่ามีผลเป็นการเข้าชื่อเสนอร่างข้อบัญญัติท้องถิ่น ตามกฎหมายว่าด้วยการเข้าชื่อเสนอข้อบัญญัติท้องถิ่น

**ข้อ 6** เมื่อปลัดองค์กรปกครองส่วนท้องถิ่นได้จัดทำร่างข้อบัญญัติท้องถิ่นเสร็จเรียบร้อยแล้ว ให้แจ้งผู้ประสานงานรับร่างข้อบัญญัติท้องถิ่นเพื่อไปดำเนินการเชิญชวนต่อไป หรือหากผู้ยื่นคำร้องประสงค์ให้องค์การบริหารส่วนตำบล ดำเนินการเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่นดังกล่าวให้ปลัดองค์กรปกครองส่วนท้องถิ่น ดำเนินการตามข้อ 7

**ข้อ 7** ให้ปลัดองค์กรปกครองส่วนท้องถิ่นจัดทำประกาศเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่นพร้อมกับแนบร่างข้อบัญญัติท้องถิ่น โดยเชิญชวนเป็นการทั่วไปผ่านทางหนังสือระบบเทคโนโลยีสารสนเทศหรือทางอื่นๆ พร้อมระบุสถานที่จัดส่งเอกสารและที่อยู่ไปรษณีย์อิเล็กทรอนิกส์ สื่ออิเล็กทรอนิกส์ หรือระบบเทคโนโลยีอื่น

ข้อ 8 ผู้มีสิทธิเลือกตั้งที่ประสงค์จะร่วมเข้าชื่อเสนอร่างข้อบัญญัติท้องถิ่น สามารถส่งหลักฐานการร่วมเข้าชื่อเสนอร่างข้อบัญญัติท้องถิ่นโดยต้องมีหลักฐานแสดงชื่อ ชื่อสกุล เลขบัตรประจำตัวประชาชน ของผู้ร่วมเข้าชื่อ

/และข้อความ...

หน้า 17/20

และข้อความที่แสดงให้เห็นว่าตนสมัครใจเข้าร่วมในการเสนอร่างข้อบัญญัติท้องถิ่น พร้อมทั้งลงลายมือชื่อและส่งไปยังสถานที่หรือผ่านสื่ออิเล็กทรอนิกส์ที่ผู้เชิญชวนกำหนดไว้ในหนังสือเชิญชวนหรือสื่ออิเล็กทรอนิกส์

การส่งหลักฐานตามวรรคหนึ่ง สามารถส่งได้ด้วยตนเอง ทางไปรษณีย์

ทางไปรษณีย์อิเล็กทรอนิกส์ หรือสื่ออิเล็กทรอนิกส์อื่น

**ข้อ 9** ในกรณีที่องค์การบริหารส่วนตำบล จัดให้มีการร่วมเข้าชื่อเสนอร่างข้อบัญญัติท้องถิ่น ผ่านระบบสารสนเทศ ผู้มีสิทธิเลือกตั้งที่ประสงค์จะร่วมเข้าชื่อร่างข้อบัญญัติท้องถิ่นผ่านระบบสารสนเทศนั้น ให้ลงทะเบียนและยืนยันตนก่อนเข้าสู่ระบบเพื่อร่วมเข้าชื่อเสนอร่างข้อบัญญัติท้องถิ่นโดยไม่ต้องลงลายมือชื่อ

**ข้อ 10** ผู้มีสิทธิเลือกตั้งที่ร่วมเข้าชื่อเสนอร่างข้อบัญญัติท้องถิ่น มีสิทธิถอนการร่วมเข้าชื่อเสนอร่างข้อบัญญัติท้องถิ่นได้ก่อนที่ผู้มีสิทธิเข้าชื่อจะเสนอร่างข้อบัญญัติท้องถิ่น ต่อประธานสภาองค์การบริหารส่วนตำบล

การถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่น ให้ทำเป็นหนังสือซึ่งมีข้อความแสดงชื่อ ชื่อสกุล เลขประจำประชาชน และข้อความที่แสดงให้เห็นว่าตนเองประสงค์จะถอนการร่วมเข้าชื่อเสนอร่างข้อบัญญัติท้องถิ่นฉบับใด พร้อมลงลายมือชื่อและส่งให้องค์การบริหารส่วนตำบล ด้วยตนเองทางไปรษณีย์ ไปรษณีย์อิเล็กทรอนิกส์ หรือทางสื่ออิเล็กทรอนิกส์

การถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่นตามข้อ 9 ให้เข้าสู่ระบบการเข้าชื่อเสนอร่างข้อบัญญัติท้องถิ่นทางระบบเทคโนโลยีสารสนเทศนั้น เพื่อยืนยันตัวตนทำรายการถอนชื่อ

**ข้อ 11** เมื่อองค์การบริหารส่วนตำบล ได้รับและรวบรวมหลักฐานการเข้าชื่อของผู้ร่วมเข้าชื่อเสนอร่างข้อบัญญัติท้องถิ่น และมีผู้ร่วมเข้าชื่อเสนอร่างข้อบัญญัติท้องถิ่น จำนวนไม่น้อยกว่าตามที่กฎหมายว่าด้วยการเข้าชื่อเสนอข้อบัญญัติท้องถิ่นกำหนดให้องค์การบริหารส่วนตำบล ออกหนังสือรับรองความถูกต้องครบถ้วนของจำนวนผู้เข้าร่วมเข้าชื่อเสนอร่างข้อบัญญัติท้องถิ่นให้ผู้ประสานงานเพื่อไปดำเนินการตามมาตรา 8 แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ.2565 ต่อไป

/ข้อ 12 ให้ประธาน...

หน้า 18/20

**ข้อ 12** ให้ประธานสภาองค์การบริหารส่วนตำบล รักษาการตามระเบียบนี้

ประกาศ ณ วันที่............เดือน............พ.ศ........

ลงชื่อ

(นายณัฎฐภัทร์ สิงห์มอ)

ประธานสภาองค์การบริหารส่วนตำบลเชียงยืน

**นายณัฎฐภัทร์ สิงห์มอ** -ตามที่เลขานุการสภาฯ ได้ชี้แจงข้อระเบียบ และรายละเอียดในร่างดัง

**ประธานสภาฯ** กล่าวให้ที่ประชุมทราบแล้ว มีสมาชิกสภาท่านใดจะอภิปรายเพิ่มเติมหรือไม่ เชิญครับ

**ที่ประชุม** -ไม่มี

**นายณัฎฐภัทร์ สิงห์มอ** -เมื่อไม่มีสมาชิกท่านใดจะอภิปรายเพิ่มเติมแล้ว ผมจะขอมติที่ประชุมให้

**ประธานสภาฯ** ความเห็นชอบร่างระเบียบสภาองค์การบริหารส่วนตำบลเชียงยืนว่า

ด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2566 หรือไม่ ขอมติครับ

**ที่ประชุม** **- มีมติเห็นชอบ 20 เสียง**

**-ไม่เห็นชอบ 0 เสียง**

**-งดออกเสียง 0 เสียง**

**นายณัฎฐภัทร์ สิงห์มอ** -เมื่อที่ประชุม มีมติเห็นชอบแล้ว ก็ขอให้เจ้าหน้าที่ที่เกี่ยวข้องไป

**ประธานสภาฯ** ดำเนินการต่อไป

**ระเบียบวาระที่ 6** **เรื่องอื่นๆ (ถ้ามี)**

**นายณัฎฐภัทร์ สิงห์มอ** - มีสมาชิกท่านใดจะสอบถามหรือเสนอความคิดเห็นอื่นๆอีกหรือไม่**ประธานสภาฯ** ขอเชิญครับ

**นายนิพนธ์ จันแดง** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายนิพนธ์ จันแดง สมาชิกสภาฯ อบต.เขตเลือกตั้งที่ 18 ขอสอบถามเกี่ยวกับเรื่องการเก็บขยะภายในหมู่บ้าน ว่าทำไมบางครั้งไปเก็บไม่ตรงเวลา ไปบ้างไม่ไปบ้าง เก็บแล้วก็โยนถังขยะทิ้ง ไม่เก็บเข้าที่เดิม จะแก้ปัญหาอย่างไร

/นางสาวสุภารัตน์...

หน้า 19/20

**นางสาวสุภารัตน์** **กิตติราช** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** ดิฉัน นางสาวสุภารัตน์ กิตติราช สมาชิกสภาฯ อบต.เขตเลือกตั้งที่ 7 ขอสอบถามเกี่ยวกับโครงการเสริมผิวถนนลาดยางแอสฟัลติก ของหมู่ที่ 7 ว่าขณะนี้ได้ดำเนินการไปถึงไหนแล้ว

**นายชิงชัย ศิริโวหาร** -สำหรับในเรื่องการจัดเก็บขยะก็ได้กำชับเจ้าหน้าที่ให้ปฏิบัติตามระเบียบ

**เลขานุการสภาฯ** มีการประชุมหลายรอบ ในขณะนี้ท่านนายกมีแนวนโยบายในเรื่องการจัดเก็บขยะ หากเกิดปัญหาจัดเก็บไม่ทั่วถึง ขอให้ท่านสมาชิกแจ้งมาที่ผมก่อน หรือพนักงานทำงานไม่เรียบร้อยก็สามารถแจ้งเข้ามาได้เลยครับ

**นายชุมพล หล้าจางวาง** - เรียนท่านประธานสภาฯที่เคารพท่านคณะผู้บริหารและท่านสมาชิก

**รองนายก อบต.** สภาฯผู้ทรงเกียรติทุกท่าน กระผมนายชุมพล หล้าจางวาง รองนายก อบต. สำหรับโครงการที่ทางสมาชิกสภา หมู่ที่ 7 สอบถามมานั้น ขณะนี้กำลังดำเนินการอยู่ในขั้นตอนของการกำหนดราคากลาง แล้วจะเสนอผู้บริหารเพื่อลงนามสัญญาจ้าง แล้วหลังจากนั้นผู้รับจ้างก็จะเข้าดำเนินการโครงการ คาดว่าน่าจะเร็วๆนี้ ครับ ส่วนหมู่บ้านอื่นๆ ก็เช่นเดียว ทาง อบต.ก็จะดำเนินการลงนามสัญญาให้เสร็จสิ้นภายในปีงบประมาณนี้ครับ

**นายณัฎฐภัทร์ สิงห์มอ** - มีสมาชิกท่านใดจะสอบถามอีกไหมครับ

**ประธานสภาฯ**

**ที่ประชุม** - ไม่มี

**นายณัฎฐภัทร์ สิงห์มอ** - เมื่อที่ประชุม ไม่มีเรื่องใดที่จะเสนอ ขอแจ้งให้สมาชิกสภาทุกท่าน

**ประธานสภาฯ** คณะผู้บริหาร ที่ต้องการยื่นคำแปรญัตติร่างงบประมาณรายจ่ายในข้อใดขอให้ยื่นได้ที่คณะกรรมการแปรญัตติ ตามวัน เวลา และสถานที่ที่กำหนดด้วย สำหรับวันนี้ กระผมขอปิดการประชุม และนัดประชุมสภาครั้งต่อไป ในวันที่ 28 สิงหาคม 2566 ซึ่งจะเป็นการประชุมสภา สมัยสามัญ สมัยที่ 3 ครั้งที่ 4 ในการพิจารณาร่างข้อบัญญัติงบประมาณรายจ่ายประจำปี 2567 ในวาระที่ 2 ขั้นแปรญัตติ และจะแจ้งรายงานผลการประชุมของคณะกรรมการแปรญัตติให้ท่านสมาชิกได้ทราบภายใน

/วันที่ 24 สิงหาคม...

หน้า 20/20

วันที่ 24 สิงหาคม 2566 เพื่อจะได้นำเข้าประชุมสภาฯ วาระที่ 2 สำหรับวันนี้ ขอขอบคุณทุกท่านที่เข้าร่วมประชุมโดยพร้อมเพรียงกัน ขอให้ทุกท่านเดินทางโดยสวัสดิภาพ ขอปิดการประชุมครับ

**ปิดประชุม** **- เวลา 14.00 น.**

(ลงชื่อ) ผู้บันทึกรายงานการประชุม

(นายชิงชัย ศิริโวหาร)

เลขานุการสภาองค์การบริหารส่วนตำบลเชียงยืน

คณะกรรมการตรวจรายงานการประชุมได้ตรวจสอบเมื่อวันที่................................................................

ลงชื่อ ผู้ตรวจรายงานฯ ลงชื่อ ผู้ตรวจรายงานฯ

(นางรวม สาธารณะ) (นายบุญมา โคตรสีพรม)

ประธานคณะกรรมการ กรรมการ

ลงชื่อ ผู้ตรวจรายงานฯ

(นางสุภาพร พละกุล)

กรรมการและเลขานุการ

สภาองค์การบริหารส่วนตำบลเชียงยืน ได้รับรองรายงานการประชุมในการประชุมสภา สมัย...................

ที่...........ครั้งที่.........เมื่อวันที่…………………………………

(ลงชื่อ) ผู้ตรวจรับรองรายงานการประชุม

(นายณัฏฐภัทร์ สิงห์มอ)

ประธานสภาองค์การบริหารส่วนตำบลเชียงยืน

วันที่..........................................